OpenLLM-France/wikimedia huggingface dataset:
# Abingdon Motorcycles

Abingdon Motorcycles va ser un fabricant de motocicletes britànic amb seu a Tyseley, Birmingham, que tingué activitat entre el 1903 i el 1925. El 1926, l'empresa es va rebatejar AKD (Abingdon King Dick) i va produir motocicletes monocilíndriques fins al 1933. Després d'això, l'empresa es va dedicar exclusivament a la fabricació d'eines mecàniques sota la marca "King Dick".

## Història

Abingdon Engineering es van fundar el 1856 com a empresa fabricant d'eines i cadenes i va començar a fabricar motocicletes el 1903, quan la indústria d'aquest sector era encara molt nova, amb motors de diversos fabricants fins que va desenvolupar el seu de propi, l'Abingdon de quatre temps de 350 cc i el V-Twin de 794 cc. Els motors Abingdon van ser utilitzats per Ariel i Invicta. Gran part de la producció es va exportar als països de la Commonwealth. Una de les innovacions introduïdes per Abingdon va ser el primer amortidor telescòpic. Les motocicletes de l'època sovint no tenien suspensió anterior ni cap mena de molla, però Abingdon va idear l'"Abingdon Spring Fork", un amortidor telescòpic amb ressort helicoidal.
La Primera Guerra Mundial va fer aturar la producció de l'empresa, però el 1919 va continuar tot fabricant motocicletes monocilíndriques de 499 i 623 cc.
La companyia va passar a anomenar-se AKD (Abingdon King Dick) el 1926 i va concentrar la producció en motocicletes monocilíndriques de 147 a 346 cc fins al 1933. A partir d'aleshores, l'empresa va decidir de concentrar-se en la seva reeixida gamma d'eines mecàniques "King Dick".

## Eines King Dick

L'empresa d'eines Abingdon King Dick encara existeix actualment i patrocina l'equip Castrol-Honda del Campionat britànic de Supersport. L'empresa encara fabrica la seva gamma d'eines mecàniques de marca King Dick al Regne Unit.

## Referències

* 1 2 3 4 «Abingdon King Dick» (en anglès). [Consulta: 29 novembre 2008].
* 1 2 «Abingdon» (en anglès). Arxivat de l'original el 11 desembre 2008. [Consulta: 29 novembre 2008].
* ↑ «Abingdon & AKD Motorcycles» (en anglès). Arxivat de l'original el 18/12/2008. [Consulta: 29 novembre 2008].
* ↑ «King Dick Tools» (en anglès). Arxivat de l'original el 2009-11-13. [Consulta: 29 novembre 2008].

## Enllaços externs

* Article sobre l'Abingdon de 1912 a Motorcycle Classics (anglès)
* Video d'una Abingdon de 1911 (anglès)
* Lloc Web d'Abbots Tools, distribuïdor oficial de King Dick Tools Arxivat 2020-10-31 a Wayback Machine. (anglès)
# Ricart-España

Ricart-España fou una marca catalana d'automòbils, fabricats per l'empresa Industrial Nacional Metalúrgica a Barcelona entre 1928 i 1930. L'empresa, amb fàbrica al barri de Sant Andreu, fou fundada per l'enginyer Vilfred Ricart i l'empresari Felipe Batlló, propietari de la marca d'automòbils España. Els Ricart-España eren cotxes de luxe amb sis cilindres i 2.400 cc, alguns dels quals varen ser adoptats pel govern espanyol per a usos diplomàtics. N'hi hagué també una versió esportiva de 1.500 cc amb compressor que competí en algunes curses a l'Autòdrom de Terramar.
El 1930, la firma cessà les seves activitats quan el general Berenguer va suprimir els avantatges duaners de què disposaven i entraren en crisi financera.

## Referències

* ↑ «RICART-PÉREZ (1920-1926) / RICART (1926-1928) / RICART-ESPAÑA (1928-1930)» (en castellà). autopasion18.com. [Consulta: 24 març 2013].
* 1 2 Del Arco, Javier; Arderiu, Miquel; Montero, Xavier; Camp, Jordi. «D'Hispano Suiza i David a Nacional Pescara». A: Història de l'automobilisme a Catalunya. Barcelona: Planeta, 1990, p. 254. ISBN 84-320-6249-9.
* ↑ «Ricart-España» (en castellà). losorigenes.net, 2007. [Consulta: 24 març 2016].
# Tonnoiriella anchoriformis

Tonnoiriella anchoriformis és una espècie d'insecte dípter pertanyent a la família dels psicòdids que es troba a Europa: Itàlia, incloent-hi la Basilicata.

## Referències

* ↑ Vaillant, 1982. Travaux Lab. Hydrobiol. Piscic. Univ. Grenoble 71-73: 213.
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ The Diptera Site - The BioSystematic Database of World Diptera (anglès)
* ↑ www.faunaitalia.it (anglès)
* ↑ Global Species Arxivat 2016-03-03 a Wayback Machine. (anglès)
* ↑ Fauna Europaea Arxivat 2016-03-04 a Wayback Machine. (anglès)
* ↑ PESI (anglès)

## Enllaços externs

* BioLib (anglès)
# Saukville

Saukville és una població dels Estats Units a l'estat de Wisconsin. Segons el cens del 2000 tenia 4.068 habitants.

## Demografia

Segons el cens del 2000, Saukville tenia 4.068 habitants, 1.583 habitatges, i 1.104 famílies. La densitat de població era de 527,1 habitants per km².
Dels 1.583 habitatges en un 38% hi vivien nens de menys de 18 anys, en un 55,2% hi vivien parelles casades, en un 10,4% dones solteres, i en un 30,2% no eren unitats familiars. En el 24,1% dels habitatges hi vivien persones soles el 5,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,07.
Per edats la població es repartia de la següent manera: un 27,5% tenia menys de 18 anys, un 9,5% entre 18 i 24, un 34,8% entre 25 i 44, un 21% de 45 a 60 i un 7,2% 65 anys o més.
L'edat mediana era de 33 anys. Per cada 100 dones de 18 o més anys hi havia 100,5 homes.
La renda mediana per habitatge era de 53.159 $ i la renda mediana per família de 62.436 $. Els homes tenien una renda mediana de 41.625 $ mentre que les dones 28.583 $. La renda per capita de la població era de 22.035 $. Aproximadament l'1,4% de les famílies i el 3,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Saukville» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 14 agost 2010].
* ↑ «Geographic Comparison Table- Saukville». American Fact Finder. Oficina del Cens dels Estats Units, 12-01-2010.
# Zuzwil (Sankt Gallen)

Zuzwil és un municipi del cantó de Sankt Gallen (Suïssa), situat al districte de Wil.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Publi Sesti

* Per a altres significats, vegeu «Publi Sesti Capitolí Vaticà».
Publi Sesti (en llatí Publius Sestius) que també apareix als textos com a Publi Sexti (Publius Sextius) va ser un magistrat romà, fill de L. Sesti. Pertanyia a la gens Sèstia, d'origen patrici.
Va ser tribú de la plebs a la primera meitat del segle i aC. Ciceró el va defensar en un discurs que es conserva, Pro Sestio, datat l'any 56 aC. Estava casat amb Postúmia, filla de Gai Postumi Albí, amb la que va tenir un fill i una filla. A la mort de Postúmia es va casar amb Cornèlia, filla de Luci Corneli Escipió Asiàtic (que va ser cònsol l'any 83 aC i les tropes del qual es van passar a Sul·la). Després del 82 aC va visitar al seu sogre a l'exili de Massília.
El 63 aC va ser qüestor amb el cònsol Gai Antoni; va donar suport a Ciceró contra els catalinaris i va desmuntar l'intent revolucionari a Càpua. Una vegada passat el perill va acompanyar a Gai Antoni a Etrúria i junt amb Marc Petreu va derrotar l'exèrcit de Catilina. Després de la guerra va acompanyar Antoni a Macedònia com a proqüestor i Ciceró diu que va tenir un govern encertat.
El 57 aC va ser tribú de la plebs i va aconseguir fer retornar Ciceró del seu desterrament. Però a la tornada l'orador li va retreure que no havia defensat prou la seva propietat confiscada i els dos homes es van distanciar
El 56 aC Publi Clodi Pulcre va ser elegit edil, i Sesti va ser acusat per Gneu Neri de suborn en les eleccions i per Marc Tul·li Albinovà de "vis" (intimidació) durant el seu tribunat. La primera acusació no va reeixir però la segona va arribar a la cort que presidia Marc Emili Escaure. Va ser defensat pel pretor Cras, per l'orador Hortensi i per Ciceró, que no podia refusar, ja que va ser el tribú que l'havia fet tornar de l'exili, i a més li va demanar Pompeu. Sesti va ser absolt el 14 de març.
L'any 53 aC va ser pretor i després va governar Cilícia com a propretor (potser l'any 50 aC?). El 49 aC era amb Pompeu a Itàlia quan va esclatar la guerra i va escriure la resposta pompeiana a les peticions de Cèsar, escrit que Ciceró va criticar amb exageració. Sesti llavors va abandonar el camp de Pompeu i es va passar a Cèsar que el 48 aC el va enviar a Capadòcia on s'hi va estar un temps. Encara vivia l'any 43 aC, la darrera vegada que és mencionat. Va deixar un fill de nom Luci Sesti.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 796.
# Puig de les Bruixes (Garrotxa)

El Puig de les Bruixes és un cim de 1390,6 m. entre els municipis de Montagut i Oix i Albanyà, al llindar comarcal de la Garrotxa i l'Alt Empordà. És a l'extrem oriental de la Serra Llarga de Monars, entre el portell de Donantic i el coll de Sant Marc. Aquest cim està inclòs al llistat dels 100 cims de la FEEC
El cim s'acostuma a fer dins d'una excursió més completa que inclou l'ascensió al veí Comanegra. La ruta s'inicia a les Basses de Monars, on s'hi arriba en pista forestal des del nucli de Rocabruna. La ruta careneja la Serra Llarga de Monars. La ruta es pot allargar fins al Puig de Sant Marc, fent-la circular.

## Referències

* ↑ «Puig de les Bruixes (Garrotxa)». Gran Enciclopèdia Catalana. Barcelona: Grup Enciclopèdia Catalana.
* ↑ «Mapa topogràfic de l'ICGC». IDE, Cartografia oficial d'Andorra. [Consulta: 29 abril 2020].
* ↑ «100 cims de la FEEC. Fitxa del Puig de les Bruixes». Federació d'Entitats Excursionistes de Catalunya. [Consulta: 29 abril 2020].
* ↑ «Ressenya de l'excursió Comanegra-Puig de les Bruixes». [Consulta: 29 abril 2020].
# Sigurd Røen

Sigurd Røen (Rindal, 12 de febrer de 1909 - 17 de setembre de 1992) va ser un esquiador de fons i de combinada nòrdica noruec que va competir durant la dècada de 1930. En el seu palmarès destaquen dues medalles d'or al Campionat del Món d'esquí nòrdic de 1937.

## Referències

* ↑ Sigurd Røen a Store norske leksikon (noruec)
* ↑ Resultats al Campionat del món d'esquí nòrdic (alemany)
* ↑ Sigurd Røen a Federació Internacional d'Esquí
# Ratpenat camallarg

El ratpenat camallarg (Macrophyllum macrophyllum) és una espècie animal pròpia de Centreamèrica i Sud-amèrica.
Viu a Centreamèrica, des de Mèxic fins a Panamà, i a Sud-amèrica, a Veneçuela, Guyana, Surinam, el Perú, Bolívia, el Brasil, el Paraguai i l'Argentina.

## Referències

* ↑ Distribució (anglès)
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Sauk Rapids

Sauk Rapids és una població dels Estats Units a l'estat de Minnesota. Segons el cens del 2000 tenia 10.213 habitants.

## Demografia

Segons el cens del 2000, Sauk Rapids tenia 10.213 habitants, 3.921 habitatges, i 2.599 famílies. La densitat de població era de 862,9 habitants per km².
Dels 3.921 habitatges en un 37,9% hi vivien nens de menys de 18 anys, en un 52,1% hi vivien parelles casades, en un 10,9% dones solteres, i en un 33,7% no eren unitats familiars. En el 26,2% dels habitatges hi vivien persones soles el 10,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,09.
Per edats la població es repartia de la següent manera: un 28,1% tenia menys de 18 anys, un 9,6% entre 18 i 24, un 33,4% entre 25 i 44, un 17,8% de 45 a 60 i un 11,2% 65 anys o més.
L'edat mediana era de 32 anys. Per cada 100 dones de 18 o més anys hi havia 86,1 homes.
La renda mediana per habitatge era de 45.857 $ i la renda mediana per família de 53.938 $. Els homes tenien una renda mediana de 36.074 $ mentre que les dones 24.657 $. La renda per capita de la població era de 19.510 $. Entorn del 2,8% de les famílies i el 4,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sauk Rapids». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Sauk Rapids». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Zuzwill

Zuzwil és una comuna suïssa del cantó de Berna, situada en el districte de Berna-Mittelland (fins al 31 de desembre de 2009 es trobava al districte de Fraubrunnen). Limita al nord amb la comuna d'Iffwil, a l'occident amb Bangerten i Rapperswil, al sud amb Deisswil bei Münchenbuchsee i Ballmoos i a l'est amb Jegenstorf.
# Publi Servili Vàcia Isàuric (cònsol 48 aC)

Publi Servili Vàcia Isàuric (en llatí: Publius Servilius P. f. C. n. Vatia Isauricus), va ser un magistrat romà. Era fill de Publi Servili Vàcia Isàuric. Va tenir com a model a Cató i Ciceró el considerava un partidari dels optimats. Formava part de la gens Servília i era de la família dels Servili Vàcia.
L'any 54 aC va ser pretor i es va oposar a concedir un triomf a Gai Pomptí. L'any 49 aC quan es va iniciar la Segona guerra civil va sortir del partit dels optimats i es va declarar partidari de Juli Cèsar. El 48 aC va ser elegit cònsol juntament amb Juli Cèsar, i va romandre a Roma mentre el dictador anava a Grècia per combatre Gneu Pompeu Magne.
En el curs del 48 aC va dominar l'intent revolucionari del pretor Marc Celi Ruf. L'any 46 aC va ser procònsol a Àsia, des d'on va mantenir correspondència amb Ciceró.
A la mort de Cèsar el 44 aC va donar suport a Ciceró i al senat contra Marc Antoni, però quan Octavi va abandonar al senat, Servili va fer el mateix, puix que la seva filla Servília estava promesa a Octavi, i segurament per influència d'aquest es va reconciliar amb Marc Antoni. A la formació del Segon triumvirat l'any 43 aC, Octavi va trencar la seva promesa amb Servília per casar-se amb Clòdia la filla de Fúlvia (esposa de Marc Antoni), i en compensació Servili va rebre la promesa del consolat pel 41 aC amb Luci Antoni com a col·lega. Era a Roma quan Luci Antoni es va apoderar de la ciutat en la seva lluita contra Octavi (guerra de Perusa). No va donar suport al seu col·lega, però tampoc s'hi va oposar activament.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 1233.
# Punta del Curull

La Punta del Curull és una muntanya de 1.022 metres situada a la serra de la Llena, entre el municipi de Vilanova de Prades a la Conca de Barberà i el municipi d'El Vilosell a les Garrigues. Està inclosa a la llista dels 100 cims de la FEEC.

## Referències

* ↑ «Punta del Curull». Gran Enciclopèdia Catalana. Barcelona: Grup Enciclopèdia Catalana.
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].
# A través de tus ojos

A través de tus ojos és una pel·lícula dramàtica argentina del 2006, dirigida per Rodrigo Fürth.

## Acció

La pel·lícula tracta sobre Lito i Nilda que viatgen a Nova York durant la crisi econòmica de l'Argentina. Sempre ha estat el somni de la Nilda, per això, a cegues, diu que sí. Abans de marxar, la Nilda es sotmet a una revisió mèdica i se li posa una dieta estricta, però quan arriben a Nova York, la Nilda es nega a seguir la dieta i acaba a l'hospital. Ara Lito està tot sol a Nova York i coneix un costat fosc de "La Gran Poma".

## Repartiment

* Adriana Aizemberg - Nilda
* José Soriano - Lito
* Davis Burgos - Ricky
* Jannette Clemenceau - Greta
* Marcos Dubuch - Perú
* Miguel Angel Porro - Chango
* Sandra Rodríguez - Sara

## Premis i Nominacions

* Premis Cóndor de Plata 2007: en aquesta edició fou nominada al millor actor (José Soriano), a la Millor actriu de repartiment (Adriana Aizemberg) i a la millor dissenyadora de vestuari (Sandra Fink)
* XIII Mostra de Cinema Llatinoamericà de Lleida: va guanyar els premis al millor protagonista masculí (José Soriano) i a la millor pel·lícula,
* Festival de Cinema Llatí de Miami: premi al millor actor (Pepe Soriano).

## Referències

* ↑ Lanzamientos a Página/12
* ↑ http://www.losguionistas.com.ar.+«Nominaciones Premios Condor 2006» (en español), 21-12-2006. Arxivat de l'original el 2021-12-20. [Consulta: 9 agost 2017].
* ↑ El cine argentino arrasa con el palmarés de la Mostra de Lleida, ABC, 31 de març de 2007
* ↑ Pepe Soriano premiado, Travolta muy solo, Río Negro, 15 d'octubre de 2006

## Enllaços externs

* A través de tus ojos a cinenacional.com
* A través de tus ojos a Vimeo
# Sex Monster

Sex Monster és una pel·lícula estatunidenca de comèdia de 1999 dirigida i escrita per Mike Binder. Ha estat doblada al català.

## Argument

Martin «Marty» Barnes, un neuròtic home de negocis que treballa com a contractista a Los Angeles, intenta millorar la seva vida sexual amb la seva muller Laura (Mariel Hemingway), animant-la a tenir un trio amb una altra dona. Encara que Marty és prou afortunat en trobar que a Laura li agrada la idea, no compta en la seva decisió que ella no només no té cap necessitat del seu marit per divertir-se amb dones sinó que també acaba de fet preferint-les als homes. Es converteix en una tigressa sexual que sedueix cada dona que troba, incloent fins i tot la secretària de Marty.

## Repartiment

* Mike Binter: Marty Barnes
* Mariel Hemingway: Laura Barnes
* Renée Humphrey: Didi
* Christopher Lawford: Dave Pembroke
* Joanna Heimbold: Evie Pembroke
* Kevin Pollak: Jerry Berman
* Stephen Baldwin: Murphy
* Anita Barone: Carol

## Referències

* ↑ «Sex Monster». esadir.cat.
* ↑ «The Sex Monster». [Consulta: 2 abril 2018].
# Ratpenat llenguallarg de Halmahera

El ratpenat llenguallarg de Halmahera (Syconycteris carolinae) és una espècie de ratpenat endèmica d'Indonèsia.

## Referències

* Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.

## Enllaços externs

* Fordham et al. (2006). Syconycteris carolinae. Llista Vermella de la UICN, Unió Internacional per a la Conservació de la Natura, 2006. Consultat el 25-12-2007 (en anglès).
* Distribució mundial d'aquesta espècie. (anglès)
Espècies vivents de megaquiròpters :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Subfamília Nyctimeninae :
Subfamília Cynopterinae :
Subfamília Harpyionycterinae :
Subfamília Macroglossusinae :
Subfamília Pteropodinae :
Subfamília Rousettinae :
Subfamília Epomophorinae :
# Torch (programari)

Torch és una biblioteca de programari en l'àmbit d'aprenentatge profund, automàtic i en computació científica. Torch és codi obert i tipus script basat en el llenguatge Lua, proveeix una gran quantitat d'algorismes. El programari Torch és de tipus codi obert i està sota la llicència BSD.

## Característiques

* La darrera versió es pot esbrinar aquí
* Torch proveeix algorismes de processat sobre matrius o tensors.
* Suporta les tecnologies OpenMP, OpenCL, CUDA, Derivació automàtica, CNN, RBM, DBN.

## Aplicacions

Torch s'empra a Facebook AI Research Group, IBM, Yandex i the Idiap Research Institute. Torch també es pot trobar al sistemes Android i iOS.

## Referències

* ↑ «Torch Machine Learning Framework and NVIDIA GPU Acceleration» (en anglès). http://www.nvidia.com.+[Consulta: 23 agost 2017].
* ↑ Z., Zygmunt. «Torch vs Theano - FastML» (en anglès). http://fastml.com.+[Consulta: 23 agost 2017].
* ↑ «Torch7: A Matlab-like Environment for Machine Learning» (en anglès). http://ronan.collobert.com.+[Consulta: 23 agost 2017].
* ↑ «Repositori Torch» (en anglès). https://github.com.+[Consulta: 23 agost 2017].

## Vegeu també

* Comparativa de programaris d'aprenentatge profund
# Selle Italia Ghezzi

El Selle Italia Ghezzi (codi UCI: MSI), conegut anteriorment amb diferents noms comrment com ara Carpe Diem, Nobili Rubinetterie o Menikini, va ser un equip ciclista femení italià. Creat al 2000, al 2001 va tenir llicència russa. Tenia categoria UCI Women's Team i a l'equip hi van militar ciclistes destacades com Edita Pučinskaitė, Fabiana Luperini o Olga Sliússareva.

## Principals resultats

* A les proves de la Copa del món
** Trofeu Internacional: Olga Sliússareva (2001)
** Copa del món ciclista femenina de Mont-real: Fabiana Luperini (2007)
** Tour de Berna femení: Susanne Ljungskog (2008)
** Open de Suède Vårgårda: Kori Seehafer (2008)
** Gran Premi de Plouay: Fabiana Luperini (2008)
* Altres
** Giro d'Itàlia femení: Edita Pučinskaitė (2006), Fabiana Luperini (2008)
** Tour de l'Aude femení: Susanne Ljungskog (2008)

## Classificacions UCI

Aquesta taula mostra la plaça de l'equip a la classificació de la Unió Ciclista Internacional a final de temporada i també la millor ciclista en la classificació individual de cada temporada.
| Temporada | Classificació per equips | Millor ciclista en la classificació individual |
| 2000 | 11è | Priska Doppmann (42a) |
| 2001 | 7è | Olga Sliússareva (13a) |
| 2002 | 9è | Valentina Polkhànova (15a) |
| 2003 | 13è | Alison Wright (30a) |
| 2004 | 7è | Olga Sliússareva (16a) |
| 2005 | 3r | Edita Pučinskaitė (5a) |
| 2006 | 8è | Edita Pučinskaitė (11a) |
| 2007 | 8è | Fabiana Luperini (13a) |
| 2008 | 7è | Fabiana Luperini (5a) |
| 2009 | - | Martine Bras (37a) |
Del 2000 al 2009 l'equip va participar en la Copa del món. Abans de la temporada 2006 no hi havia classificació per equips, i es mostra la millor ciclista en la classificació individual.
| Temporada | Classificació per equips | Millor ciclista en la classificació individual |
| 2000 | - | Priska Doppmann (12a) |
| 2001 | - | Olga Sliússareva (13a) |
| 2002 | - | Vera Carrara (45a) |
| 2003 | - | Alison Wright (20a) |
| 2004 | - | Alison Wright (7a) |
| 2005 | - | Joanne Kiesanowski (12a) |
| 2006 | 7è | Miho Oki (13a) |
| 2007 | 6è | Fabiana Luperini (6a) |
| 2008 | 3r | Fabiana Luperini (4a) |
| 2009 | 11è | Martine Bras (11a) |

## Composició de l'equip

2005 :
2006 :
2007 :
2008 :
2009 :

## Referències

* ↑ Rànquings a la pàgina de l'UCI

## Enllaços externs

* Plantilles i resultats a cyclebase.nl
* Plantilles a memoire-du-cyclisme.eu
# Yakushima

Yakushima (屋 久 島?), és una de les illes Osumi pertanyents a la Prefectura de Kagoshima, al Japó. Està inscrita a la llista del Patrimoni de la Humanitat de la UNESCO des del 1993.
L'illa de 504,88 km² de superfície, té una població de 13,178. L'accés a l'illa és per ferri hidroplà (7 o 8 vegades al dia des de Kagoshima), ferri lent (una o dues vegades al dia des de Kagoshima), o per via aèria a l'aeroport de Yakushima (5 vegades al dia des de Kagoshima, un cop al dia de Fukuoka i un cop al dia des d'Osaka). Administrativament, l'illa sencera és la ciutat de Yakushima. La ciutat també serveix veïna Kuchinoerabujima. La major part de l'illa està dins dels límits del Parc Nacional de Kirishima-Yaku.

## Referències

* ↑ Centre, UNESCO World Heritage. «Yakushima» (en anglès). [Consulta: 11 gener 2021].
# Publi Servili Prisc

Publi Servili Prisc o Publi Servili Prisc Estructe és el nom dels següents personatges:
* Publi Servili Prisc Estructe (cònsol 495 aC)
* Publi Servili Prisc (cònsol 463 aC)
# Punta del Cortana

La Punta del Cortana és una muntanya de 267 metres que es troba al municipi de Bovera, a la comarca catalana de les Garrigues.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya